《春日作》
宋代·许必胜

雨过验庭树，始知春气迁。
造化不相限，随意成斑斓。
蒙蒙一寸枝，新故伤其间。
四时递相见，花叶了不閒。
安能待头白，然后凋朱颜。
阳春久断绝，梦想见弓弯。
醉后发高唱，独句请莫删。
不贵文字奇，贵使耳目顽。
从来贤智出，不与庸俗关。
性情通草木，羞辨魑魅奸。
周道满荆棘，歧路盈海寰。
举足何所蹈，归去天台山。

作者简介：许必胜，字希文，金坛（今属江苏）人。高宗绍兴十五年（一一四五）进士。官终知无为军巢县。按：《七十二峰足徵集》卷三作字克之，马迹山人，仕至显谟阁待制，忤时归里。《至顺镇江志》卷一八有传。今录诗十七首。